เค้กเบญจมิตรเป็นอีกหนึ่งร้านเค้กร้านดังในจังหวัดตรังค่ะ คราวนี้ได้อานิสงส์จากพี่สาวที่ซื้อเค้กไปฝากคนอื่น แต่คุณแม่ไม่รู้ก็เลยแอบแกะกิน ผลพลอยได้คือเราก็ได้กินด้วยค่ะ ฮ่าๆ ...สำหรับเค้กที่ได้ชิมคราวนี้เป็นเค้กชิ้นซึ่งมีสองรส รสแรกเป็นวานิลลาไส้แยมส้ม เค้กนุ่มและหอมทั้งวานิลลาและแยมดีค่ะ ส่วนอีกรสเป็นสองชั้นระหว่างกาแฟและวานิลลาสอดด้วยไส้ครีม กลิ่นกาแฟชัดเจนดี และเค้กนุ่มมากค่ะ ติดอยู่ที่กินแล้วรู้สึกถึงความมันมากไปนิดนึง